SET ปิดลบกว่า 4 จุด วิตกสงครามการค้าต่อเนื่อง ลุ้นสัปดาห์หน้าทะลุ 1,705 จุด
SET ปิดลบกว่า 4 จุด วิตกสงครามการค้าต่อเนื่อง ลุ้นสัปดาห์หน้าทะลุ 1,705 จุด โดยดัชนีตลาดหุ้นไทยวันนี้ปิดที่ระดับ 1,689.49 จุด ลบ 4.45 จุด หรือ 0.26% ด้วยมูลค่าการซื้อขาย 3.65 หมื่นล้านบาท
7 ก.ย. 2561

ผู้สื่อข่าวรายงานว่า ดัชนีตลาดหุ้นไทยวันนี้ปิดที่ระดับ 1,689.49 จุด ลบ 4.45 จุด หรือ 0.26% ด้วยมูลค่าการซื้อขาย 3.65 หมื่นล้านบาท
10 หุ้นกดดัชนีวันนี้

ด้านนายสุเชษฐ์ สุขแท้ ผู้ช่วยกรรมการผู้จัดการ บล.ไทยพาณิชย์ ระบุว่า ดัชนีตลาดหุ้นไทยวันนี้แกว่งตัวในกรอบแคบ รับปัจจัยต่างประเทศ จากประเด็นการเจรจาข้อตกลงการค้าเสรีอเมริกาเหนือ (NAFTA) ฉบับใหม่ระหว่างสหรัฐอเมริกาและแคนาดา ยังไม่มีความชัดเจน ส่งผลให้ดัชนีตลาดทั่วยุโรปยังไม่มีความแข็งแรง ประกอบกับข้อพิพาทระหว่างสหรัฐฯและจีนเกี่ยวกับการเก็บภาษีนำเข้าสินค้ามูลค่า 2 แสนล้านดอลลาร์สหรัฐฯ ส่งผลให้ตลาดในภูมิภาคเอเชียเกิดความผันผวนตามไปด้วย
ทั้งนี้ นายสุเชษฐ์ กล่าวเพิ่มเติมว่า หากภาวะตลาดทั่วโลกยังไม่มีความชัดเจน ดัชนีตลาดหุ้นไทยจะยังคงเคลื่อนที่ออกด้านข้าง โดยให้แนวรับอยู่ที่ระดับ 1,675 – 1,680 จุด แนวต้านอยู่ที่ 1,703 – 1,705 จุด อย่างไรก็ตาม หากดัชนีตลาดหุ้นไทยสามารถทะลุแนวต้านที่ 1,705 จุด จะสามารถเรียกความมั่นใจจากนักลงทุนกลับมาได้
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 3,068.65 ล้านบาท ปิดที่ 50.00 บาท ลดลง 0.50 บาท
BEAUTY มูลค่าการซื้อขาย 2,423.66 ล้านบาท ปิดที่ 11.20 บาท ราคาไม่เปลี่ยนแปลง
CPALL มูลค่าการซื้อขาย 1,398.35 ล้านบาท ปิดที่ 67.00 บาท ราคาไม่เปลี่ยนแปลง
PTTGC มูลค่าการซื้อขาย 1,071.16 ล้านบาท ปิดที่ 78.50 บาท ราคาไม่เปลี่ยนแปลง
TRUE มูลค่าการซื้อขาย 1,003.57 ล้านบาท ปิดที่ 5.85 บาท ราคาไม่เปลี่ยนแปลง
ตลาดหุ้นเอเชีย
